*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*153. számú előterjesztés*

Bátaszék Város Önkormányzat Képviselő-testületének 2025. augusztus 5-én,

8 órakor megtartandó RENDKÍVÜLI ülésére

*A Bátaszéki II. Géza Gimnázium Baranya vármegyei diákjai bejárásának segítése*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Takaróné dr. Mihó Beatrix  jegyző**Tárgyalja:**--- |

# Tisztelt Képviselő-testület!

Az elmúlt évek során a Bátaszéki II. Géza Gimnázium indítható osztályai létszámának feltöltése érdekében a gimnázium és az önkormányzat szorosan együttműködött. A Baranya vármegyei településeken (Somberek, Véménd stb.) működő általános iskolákból többen is a városunk gimnáziumát választották továbbtanulási célból. Annak érdekében, hogy ezen diákok ne több órás beutazással érjenek be az iskolába, az önkormányzat segítette a reggeli beutazás megszervezését és finanszírozását.

Már a 2024/2025. tanévben az ezen településekről átjárni szándékozó diákok száma megnövekedett, így önkormányzati személygépkocsival már nem tudtunk segíteni. Bátaszék Város Önkormányzata és a Bátaszéki Sport Egyesület megállapodást kötött az Egyesület tulajdonában lévő kisbusz e célra történő használatáról 2024. szeptember 1. napjától 2024. december 31. napjáig, majd 2025. január 1. napjától 2025. június 30. napjáig ismételten.

A gimnázium tájékoztatása szerint a 2025/2026.-os tanévben az említett településekről érkező diákok száma 9 főre emelkedik, ezért utaztatásuk az Egyesület tulajdonában álló kisbusszal már nem biztosítható.

Mind ezek alapján javasoljuk az önkormányzat tulajdonában álló busz bevonásával a diákok utaztatását.

A pénzügyi iroda előzetes számításai szerint az utaztatással járó költségek a következő képpen alakulnak:

* a Bátaszék – Somberek- Véménd- Bátaszék útvonal naponta 52 km távolságot eredményez, mely havonta összesen (átlag 21 nappal számolva) 1092 km.
* A busz átlag fogyasztása 13 l. 650 Ft/l gázolaj ár figyelembe vételével a tankolás havi költsége 92.274.- Ft.
* A sofőr megbízási díja 2000 Ft/óra, mely egy hónapra 42.000 Ft.
* A havi összes tervezett költség tehát: 134.274 Ft.

Javasoljuk, hogy a T. Képviselő- testület a 2025/2026-os tanévben a gimnáziumi diákok utaztatását 2025. szeptember 1. és 2026. június 30. között az önkormányzati busz bevonásával biztosítsa. A 2025. évre tervezett 470.000 Ft költség az önkormányzat busz üzemeltetésre betervezett költségkeretéből biztosítható, így plusz forrást nem igényel, míg 2026. évre vonatkozóan 740.000 Ft keretösszeg betervezése szükséges.

Figyelemmel arra, hogy bejáró diákok száma naponta változhat, illetve az is előfordulhat, hogy a bejárásukat maguk oldják meg, ezért előfordulhat, hogy a szállítás a hivatal személygépkocsijával is megoldhatóvá válik, amelyre fel kell készüljünk.

**H a t á r o z a t i j a v a s l a t :**

**a 2025/2026-os tanévben a gimnáziumi diákok bejárásának elősegítésére**

Bátaszék Város Önkormányzatának Képviselő-testülete egyetért azzal, hogy az önkormányzat továbbra is – 2025. szeptember 1. napjától 2026. június 30. napjáig tartó időszak vonatkozásában – biztosítsa a Bátaszéki II. Géza Gimnázium Baranya vármegyei diákjainak bejárásához szükséges feltételeket:

1. az önkormányzat tulajdonában lévő IVECO DAILY típusú közösségi busz és szükség esetén a hivatali használatban lévő Skoda Octavia személygépkocsi használatával,
2. az utaztatás költségeinek fedezetére 470.000.- Ft-ot az önkormányzat 2025. évi költségvetése dologi kiadások előirányzatának terhére biztosítja, továbbá
3. az önkormányzat 2026. évi költségvetésében e feladat teljesítése érdekében 740.000.- Ft keretösszeget e célra elkülönít.

*Határidő:* 2025. szeptember 1.

*Felelős*: Kondriczné dr. Varga Erzsébetjegyző

 (a határozat megküldéséért)

 Dr. Bozsolik Róbert polgármester

 (a határozatban foglaltak végrehajtásáért)

*Határozatról értesül*:Bátaszéki KÖH Pénzügyi Iroda

 irattár